cid:image001.png@01D57849.9A4F4650

NETØK BESTYRELSENS BERETNING TIL 9. GENERALFORSAMLING DEN 2. OKTOBER 2020

8. generalforsamling fandt sted den 4. oktober 2019. Følgende blev valgt:

*Bestyrelse:*

Bent Gravesen (BG)

Jesper Jespersen (JJ)

Irene Odgaard (IO)

Jørgen Lindgaard Pedersen (JLP)

Karen Helveg Petersen (KHP)

*Revisor:*

Bengt-Åke Lundvall (BÅL)

Bestyrelsen konstituerede sig efterfølgende på følgende vis:

Formand: JLP

Kasserer: IO

Nils Enrum stillede ikke op til bestyrelsesvalget på 8. generalforsamling. Imidlertid har Nils fortsat varetaget webmasteropgaver i henseende til NETØK hjemmesiden. Tak for det! KHP har uploadet meddelelser fra foreningen på facebook, hvilket hun ligeledes skal ha’ tak for.

Med udgangspunkt i debatten på 8. generalforsamling konkretiserede bestyrelsen kort tid efter den kommende periodes arrangementer. Samt et første møde til den efterfølgende generalforsamlingsperiode. Begrundelsen herfor var, at med generalforsamling primo oktober samt den tid det tager at arrangere et møde bliver det først muligt at afholde et sådant første møde i januar måned. Uanset det problematiske i at binde den nyvalgte bestyrelse med hensyn til periodens første arrangement har bestyrelsen opvejet hensynet til en vis udjævning i mødefrekvensen.

Periodens arrangementer har været følgende:

1. Hvor globaliseret er dansk økonomi? Bidrag fra Dansk Industri (DI) ved cheføkonom Allan Sørensen og De Økonomisk Råd ved medlem af formandskabet professor Jakob Roland Munch, KU. 28. 2. 2020. Omkring 35 deltagere.
2. Corona-krisen: hvor dybe lommer har staten? Bidrag fra Asker Voldgaard, Ph d studerende ved UCL The Institute for Innovation and Public Purpose, London, Karen Helveg Petersen konsulent Radi-Consult, Ph.D. og økonomisk-politisk skribent samt Jeppe Druedahl, adjunkt, KU. 11. 9. 2020. Antal deltagere 31; en halv snes tilmeldte måtte afvises på grund af corona foranstaltningerne.

GAFAM – mellem smart service og grov rovdrift. Bidrag fra Bengt-Åke Lundvall, Aalborg Universitet, professor emeritus, Vagn Jelsøe, vicedirektør Forbrugerrådet samt Ramjee Prasad, Aarhus Universitet, professor. 2. 10. 2020.

Som følge af corona epidemien og dens indskrænkninger i fysiske møder, har vi ikke afholdt fysiske møder i perioden 1. 3.- 31. 8. 2020.

Et tidligere samarbejde med FOA og FTF har været stillet i bero og som følge af coronasituationen er der ikke truffet nærmere beslutninger om eventuelt fortsatte aktiviteter.

Medlemsopgørelsen udviser pr. 17. september 2020 60 medlemmer, der har indbetalt kontingent. Hertil kommer 10, der tidligere har været medlemmer, men som ikke har fået foretaget deres fornyelse. Tre nyindmeldelser og én udmeldelse. Hertil kommer 5 medlemmer med særlig status, da deres arbejdsplads (FH, FOA og Danske A-kasser) er kollektive medlemmer.

Ideer til arrangementer i den kommende periode:

1. ***Tekniske muligheder for formindskelse, fjernelse og udnyttelse af CO2 fra atmosfæren.***

Arrangementet er planlagt til afholdelse november 2020.

1. ***Det skibbrudne ejendomsskattesystem – er det primært IT problemer, der er i spil?***

I 1903 i forbindelse med Systemskiftet blev der indført en stor skattereform til afløsning af Højreregeringens begunstigelse af godsejere og andre velstående mennesker. I den forbindelse blev der indført et princip gående ud på at alt kapitalafkast skulle beskattes med en ensartet sats uanset om afkastet kom til udbetaling kontant eller ej. For lejeværdien af egen bolig blev der indført en sats, der mere eller mindre tilsvarede afkastet af lange obligationer. Grundskylden skal også inddrages i beskatningsgrundlaget. Det var først med den skærpede konkurrence mellem de blå henholdsvis røde partier om de nye boligejergrupper i begyndelsen af 1960’erne, at lejeværdien af ejerboliger blev sænket politisk. Dette førte naturligvis og tilsigtet til stigende kapitalgevinster som ikke blev beskattet fuldt ud. På den anden side blev størrelsen af det mistede skatteprovenu en faktor, der førte til højere marginalskatter end de behøvede at have været. Spørgsmålet er nu om problemerne omkring et nyt ejendomsbeskatningssystem først og fremmest ligger i IT systemerne eller om det er hensynet til svært gennemskuelige, men ikke desto mindre reelle kapitaliserede privilegier, som er ondets rod.

***3. Andre idéer?***

Bestyrelsen ser gerne andre forslag fra medlemmerne!

***Bestyrelsen ved formanden Jørgen Lindgaard Pedersen***

Kongens Lyngby

18. september 2020